Der er så mange charmerende og smukke steder i Lissabon. Men hvis du ikke har lang tid i byen, vil jeg anbefale at tage sporvognen (TRAM 28) til Alfama. Her kan du gå en tur igennem den historiske bydel, stoppe ved Castelo de São Jorge, og se solnedgangen fra Miradouro das Portas do Sol.
I bydelen Belém, som jeg anbefaler at sætte én dag af til, er de absolut største attraktioner Bélemtårnet og Jerónimos-klosteret, som begge er på UNESCOs verdensarvliste. Området er kendt som stedet, hvor portugisiske opdagelsesrejsende satte ud for at kortlægge verden fra.
Sintra er også en dagstur værd. Det er en gammel kongeby, hvor Pena Paladset troner over landskabet på toppen af det højeste bjerg. Ud over Pena Paladset anbefaler jeg også at lægge vejen forbi Moorish Castle og det eventyrlige Regaleira Slot.